Norda Karolino

Norda Karolino (, prononco laŭ la sistemo IFA []) estas unu el la subŝtatoj ĉe la sudorienta marbordo de Usono, historie enlande nomataj simple "states", do "ŝtatoj", kvankam ne vere temas pri suverenaj ŝtatoj laŭ la difino de internacia juro. Najbaraj subŝtatoj estas Suda Karolino kaj Georgio (en la sudo), Tenesio (en la okcidento) kaj Virginio (en la nordo).

La ĉefurbo de Norda Karolino estas Raleigh, la plej multajn loĝantojn havas Charlotte.

 Historio 
Antaŭ la alveno de la unuaj eŭropanoj, loĝis en Norda Karolino kelkaj indianaj triboj: ĉerokoj, lumbioj, muskogoj, kaj tuskaroroj. Ankaŭ kataŭboj loĝis tie, sed ekde kiam, estas temo malklara.

La unua eŭropano en Norda Karolino estis Giovanni da Verrazano en 1524.

Inter 1580 kaj 1590 Anglio dufoje provis fondi koloniojn en Norda Karolino, nome provinco Karolino. Ambaŭ provoj fiaskis. Nur komence de la 17-a jarcento sukcesis daŭra loĝado de eŭropanoj en Norda Karolino. En 1705 oni fondis Bath, la unuan urbon en Norda Karolino.

Norda Karolino estis unu el la 13 pra-usonaj kolonioj, kiuj ribelis kontraŭ la brita rego en la Usona Revolucio.

Dum la Usona Enlanda Milito (1861–1865) Norda Karolino apartenis al la Konfederaciitaj Ŝtatoj de Ameriko.

 Loĝantoj 
La loĝantaro de Norda Karolino kreskis de  milionoj en 1990 al 8 milionoj en 2000.

Proksimume 100 000 loĝantoj de Norda Karolino estas indianoj. La plejparto el ili apartenas al la ĉerokoj kaj la lumbioj.

Sian nomon ricevis Norda Karolino honore al la brita reĝo Karlo la 1-a.

 Urboj 
Inter la plej grandaj urboj de Norda Karolino estas:
 Ashboro
 Asheville
 Bryson City
 Chapel Hill
 Charlotte
 Durham
 Fayetteville
 High Point
 Greenville
 Greensboro
 Hickory
 Raleigh
 Wilmington
 Winston-Salem

 Servoj 
 Apalaĉa Ŝtata Universitato

 Esperanto-movado 
Ekzistas Esperanto-Societo de la Karolinoj kaj Virginio . Lokaj grupoj estas en la Triangulo (Raleigh, Durham, Chapel Hill), Charlotte/Davidson kaj Boone/Blowing Rock.

UEA havas delegitojn en Blowing Rock kaj Durham.

 Eksteraj ligiloj 

  ()